**ПРОЕКТОПЛАН**

**за дейността на**

**Народно читалище „Светлина-1926”, с. Въгларово, обл. Хасково, общ. Хасково**

**през 2020 година**

През 2020г. година Народно читалище „Светлина-1926” ще работи за създаването но културни ценности в следните няколко направления - обогатяване формите на културно-масовата работа, обогатяване на библиотечния фонд с материали, които биха представлявали интерес за читателите, художествено-творческа работа, да откликва на новостите и да предлага нови форми на културни мероприятия.

**ЗАСЕДАНИЕ НА НАСТОЯТЕЛСТВОТО**

Настоятелството при НЧ”Светлина-1926” ще проведе своите заседания през месеците януари, март, април, юли, октомври и декември 2020 година, на които ще бъдат разгледани въпроси за финансовото състояние на читалището, културно –просветната дейност, библиотечната дейност, художествената самодейност и други.

**БИБЛИОТЕЧНА ДЕЙНОСТ**

1. Поддържане на библиотеката към читалището, както и читалнята отворена за читатели;

Срок: постоянен

1. Обновяване на библиотечния фонд с материали, които пасват на профила на библиотеката чрез закупуване, участие в проекти или дарения;

Срок: постоянен

1. Честване на бележити дати и организиране на литературни и информационни вечери;

Срок: постоянен

1. Осигуряване на безплатен достъп до интернет;

Срок: постоянен

1. Осигуряване на копирни услуги, сканиране на документи и снимки, компютърна обработка на материали за принтиране, поставянето им на различни носители;

Срок: постоянен

1. Да се отчислят библиотечни материали по преценка на читалищния секретар и библиотекар;

Срок: постоянен

1. Да се популяризира задаването на заявки и въпроси за библиотечни материали чрез страницата на читалището във Facebook;

Срок: постоянен

1. Да се продължи рубриката “Книга за деня” в читалнята, която запознава читателите с книгите от фонда и ги популяризира;

Срок: постоянен

1. 100 години от рождението на Велери Петров – виден български поет, сценарист, драматург и преводач

Срок: 22.04.2020г.

1. Отбелязване на 90 години от кончината на Артър Конан Дойл, създателя на знаменития детектив Шерлок Холмс с литературна вечер и дискусия;

Срок: 07.07.2020г.

1. Отбелязване на 120 години от кончината на Оскар Уайлд с прочит на „Портретът на Дориан Грей”;

Срок: 30.11.2020г.

1. Отбелязване на 80 години от публикуването на единствената стихосбирка на Никола Вапцаров „Моторни песни”;

Срок: до края на годината

**ХУДОЖЕСТВЕНА САМОДЕЙНОСТ**

Съществена част от работата на читалището е запазване на самобитността на традициите, ритуалите и обичаите на селото, както и на песните, запазили се досега, както и предаването им през поколенията и показването им пред света. Освен това цел е да се създадат нови устойчиви традиции, които да привличат повече жители към читалищната дейност, особено повече млади хора и деца.

Самодейните колективи при читалището- женската група за автентичен фолклор, групата за народни обичаи и вокалната група при читалището да подготвят подходящи репертоари, които да се изнасят на чествания да бележити дати и годишнини и по други поводи пред населението в селото, за участие в събори и фестивали в страната и чужбина.

**КУЛТУРНО-ПРОСВЕТНА ДЕЙНОСТ**

НЧ”Светлина-1926” ще подготви и ще проведе:

1. Провеждане на изложби на детско творчество;

Срок: постоянен

1. Честване на деня на българското кино – 13 януари, с прожекция на български филм:

Срок: 13.01.2020г.

1. Честване на празника Бабинден;

Срок: 21.01.2020 г.

1. Информационна вечер с дискусия, посветена на Васил Левски;

Срок: 19.02.2020 г.

1. Честване на Деня на художествената самодейност 1-ви март;

Срок: 01.03.2020 г.

1. Честване на Баба Марта с децата и тийнейджърите от селото;

Срок: 02.03.2020 г.

1. Провеждане на второ издание на Фестивала на мекицата под лозунга „Храната като обединител на етносите!”, към който ще има конкурс с награди и грамоти

Срок: 23.03.2020 г.

1. Честване на деня на детската книга – 2 април, с децата от детската градина;

Срок: 02.04.2020 г.

9. Работилница за Великден

Срок: до12.04.2020г.

10. Честване на празника на славянската писменост и култура 24 май;

Срок: 24.05.2020 г.

1. Награждаване с грамота на най-активния читател;

Срок: месец май 2020г.

12.Отпразнуване на селищния празник „Илинден”;

Срок:20.07.2020 г.

13.Провеждане вечер на пенсионера с пенсионерите от селото.

Срок: месец октомври 2020г.

1. Отпразнуване на деня на народните будители – 1 ноември

Срок: 01.11.2020 г.

1. Отпразнуване на празника Коледа

Срок: до 24.12.2020 г.

**ФИНАНСОВА ДЕЙНОСТ**

1. Да се събира редовно членския внос.

Срок: постоянен

2. Да се установят контакти с организации и фирми в селото във връзка с осигуряването на допълнителни средства за дейността на читалището.

Срок: постоянен

3. Да се води редовно съгласно дадените указания финансово счетоводната отчетност и номенклатурата на делата в читалището.

Срок: постоянен

4. Да се търси активно участие в проекти за финансиране на дейности за читалището.

Срок: постоянен

**ПРЕДСЕДАТЕЛ НА НАСТОЯТЕЛСТВОТО:…………………………………………….**

**/Станка Вълкова Стоянова/**

**ЧИТАЛИЩЕН СЕКРЕТАР……………………………………………………………**

**/Милена Костадинова Мерджанова/**